Ако сме еволюирали от маймуните, защо тогава още има маймуни?
(Смях)
Ами, защото не сме маймуни,
ние сме риби.
(Смях)
Сега като знаете, че сте риба, а не маймуна
е много важно да разберете от къде сме произлезли.
Преподавам един от най-големите курсове по еволюционна биология в САЩ
и когато студентите ми най-сетне разберат защо ги наричам риби постоянно,
разбирам, че съм си свършил работата.
Но винаги ми се налага да започвам с развенчаването на улегнали митове,
понеже без да осъзнаваме, много от нас са били обучавани грешно за еволюцията.
Примерно, учили са ни да казваме "Теория за еволюцията".
Всъщност има много теории и точно като еволюцията,
онези които най-добре пасват на данните са тези, които са оцелели до днес.
Тази, която познаваме най-добре е Дарвиновият естествен подбор.
Това е процесът при който организмите, които са най-годни за средата
оцеляват и се размножават,
докато тези, които не са годни, бавно отмират.
И това е.
Еволюцията е толкова проста и това е факт.
Еволюцията е факт, колкото теорията за гравитацията.
И точно толкова лесно може да се докаже.
Просто трябва да погледнете пъпа си,
който е общ за всички останали плацентни бозайници,
или гръбначният стълб, който е общ за всички гръбначни
или ДНК, което споделяте с всички живи същества на света.
Тези черти не са се появили при хората.
Те са предавани от различни предци
на всичките им потомци, не само на нас.
Но не така учим биологията отначало, нали?
Учим, че растенията и бактериите са примитивни форми,
а от рибите са произлезли земноводните, влечугите и бозайниците
и после се получаваш ти,
идеално еволюирало същество на края на веригата.
Но животът не еволюира в права линия
и не приключва с нас.
Но винаги показваме еволюцията изобразена по подобен начин,
маймуна и шимпанзе,
някои изчезнали човекоподобни,
всички маршируващи към превръщането си в нас.
Но те не се превръщат в нас повече от колкото ние се превръщаме в тях.
Освен това, ние не сме целта на еволюцията.
Но какво е значението?
Защо е нужно да разбираме еволюцията правилно?
Ами недоразбирането на еволюцията е довело до много проблеми,
но не може да си задавате вечният въпрос:
"От къде идваме?"
без да разбирате еволюцията по правилния начин.
Грешното ѝ разбиране е довело до много заплетени и изкривени представи
за това как трябва да се отнасяме с останалите живи организми на Земята,
и как трябва да се отнасяме помежду си,
относно пол и раса.
И така нека се върнем 4 милиарда години назад.
Това е едноклетъчният организъм, от който сме произлезли всички.
Първоначално от него се зародили други едноклетъчни,
но те все още еволюират и днес
и някои биха казали, че Археите и Бактериите,
които са по-голямата част от тази група,
са най-успешните видове на планетата.
Със сигурност ще са тук дълго след нас.
Преди три милиарда години, еволюирали многоклетъчните.
Това включва вашите гъби и растения, и животни.
Първите животни, развили гръбнак, били рибите.
Така че, технически всички гръбначни са риби,
и технически аз и вие сме риби.
Не казвайте, че не ви предупредих.
Едно семейство риби излязло на сушата
и дало начало, сред други неща, и на бозайниците и влечугите.
Някои влечуги станали птици, някои бозайници примати,
някои примати маймуни, с опашки,
други човекоподобни маймуни, включително човешки видове.
И както виждате, не сме еволюирали от маймуните,
но имаме общ прародител с тях.
През цялото време, животът около нас продължил да еволюира:
повече бактерии, повече гъби, множество риби, риби, риби.
Ако не ви се е изяснило - да те са ми любимата група.
(Смях)
Докато животът еволюира, той и изчезва.
Повечето видове съществуват по няколко милиона години.
И нали разбирате, повечето от живота около нас днес
е на същата възраст като нашия вид.
Така че е високомерно и егоистично да мислим:
"О, растенията и бактериите са примитивни,
а ние сме тук от еволюционна минута,
затова сме някак специални."
Мислете за живота като за книга, със сигурност недонаписана.
Виждаме само последните няколко страници от всяка глава.
Ако погледнете осемте милиона вида,
с които споделяме планетата,
представете си ги като четири милиарда години еволюция.
Те всички са продукт на това.
Представете си ни всички като млади листа на огромното древно дърво на живота,
всички ние свързани от невидими клонки, не само помежду си
но и с изчезналите ни роднини и еволюционни предци.
Като биолог, все още се опитвам да науча, заедно с други,
как всеки е свързан с другите и кой с кого е свързан.
И може би е по-добре
да си мислим за себе си като малка риба извън водата.
Да, такава, която се е научила да ходи и говори,
но и такава, която има още много да учи
за това кои сме и от къде идваме.
Благодаря ви.
(Аплодисменти)